CELEX: 32020R0022
Language: hr
Date: 2019-10-31 00:00:00
Title: Delegirana uredba Komisije (EU) 2020/22 оd 31. listopada 2019. o izmjeni priloga I. i III. Uredbi (EU) 2019/631 Europskog parlamenta i Vijeća u pogledu praćenja emisija CO2 iz novih lakih gospodarskih vozila homologiranih višestupanjskim postupkom (Tekst značajan za EGP)

14.1.2020   
               
               
                  HR
               
               
                  Službeni list Europske unije
               
               
                  L 8/2
               
            
         DELEGIRANA UREDBA KOMISIJE (EU) 2020/22
         оd 31. listopada 2019.
         o izmjeni priloga I. i III. Uredbi (EU) 2019/631 Europskog parlamenta i Vijeća u pogledu praćenja emisija CO2 iz novih lakih gospodarskih vozila homologiranih višestupanjskim postupkom
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/631 Europskog parlamenta i Vijeća od 17. travnja 2019. o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br. 510/2011 (1), a posebno njezin članak 7. stavak 8. i članak 15. stavak 8.,
         budući da:
         
                     (1)
                  
                  
                     Od 1. rujna 2019. sva su laka gospodarska vozila obuhvaćena novim regulatornim ispitnim postupkom za mjerenje emisija CO2 i potrošnje goriva, odnosno Globalno usklađenim ispitnim postupkom za laka vozila (WLTP) utvrđenim u Uredbi Komisije (EU) 2017/1151 (2), koji zamjenjuje Novi europski vozni ciklus (NEDC) utvrđen u Uredbi Komisije (EZ) br. 692/2008 (3). Nova metodologija za utvrđivanje emisija CO2 i potrošnje goriva iz vozila kategorije N1 homologiranih višestupanjskim postupkom stoga je uspostavljena i utvrđena u prilozima I. i II. Uredbi (EU) br. 510/2011 Europskog parlamenta i Vijeća (4).
                  
               
                     (2)
                  
                  
                     S obzirom na to da se Uredba (EU) br. 510/2011 stavlja izvan snage od 1. siječnja 2020., potrebno je osigurati da je ista metodologija utvrđena u Uredbi (EU) 2019/631.
                  
               
                     (3)
                  
                  
                     U skladu s točkom 2. dijela B Priloga III. Uredbi (EU) 2019/631 specifične emisije CO2 višestupanjskog vozila dodjeljuju se proizvođaču osnovnog vozila. Kako bi se proizvođaču osnovnog vozila omogućilo da djelotvorno i s dostatnom sigurnošću planira usklađivanje sa svojim ciljnim vrijednostima specifičnih emisija, trebalo bi utvrditi metodologiju kojom se osigurava da su emisije CO2 i masa dovršenih vozila koji će biti dodijeljeni tom proizvođaču poznati u trenutku proizvodnje i prodaje osnovnog vozila, neovisno o tome je li ono potpuno ili nepotpuno, a ne samo u trenutku kad proizvođač završnog stupnja stavi na tržište dovršeno vozilo.
                  
               
                     (4)
                  
                  
                     Stoga je predviđena posebna metodologija za utvrđivanje emisija CO2 nepotpunog osnovnog vozila, a u skladu s njom potrebno je primijeniti metodu interpolacije predviđenu u Uredbi (EU) 2017/1151. Tako utvrđene emisije CO2 i vrijednosti mase trebale bi biti što reprezentativnije za specifične emisije CO2 i masu u voznom stanju koji će se utvrditi za dovršeno vozilo. Kako bi se osigurala dosljednost, pri izračunu ciljnih vrijednosti specifičnih emisija proizvođača osnovnog vozila trebalo bi uzeti u obzir vrijednosti mase utvrđene u skladu s tom metodologijom.
                  
               
                     (5)
                  
                  
                     Proizvođač osnovnog vozila trebao bi Komisiji prijaviti ulazne vrijednosti korištene za metodu interpolacije, kao i dobivene vrijednosti emisija CO2 i mase nepotpunih osnovnih vozila. Istodobno, države članice trebale bi nastaviti prijavljivati Komisiji specifične emisije CO2 i masu u voznom stanju dovršenih vozila.
                  
               
                     (6)
                  
                  
                     Na temelju tih prijavljenih podataka Komisija bi trebala kontinuirano ocjenjivati reprezentativnost vrijednosti praćenja emisija CO2 osnovnog vozila i obavješćivati proizvođače o svim utvrđenim razlikama. U slučaju znatne i trajne razlike između prosječnih vrijednosti praćenja emisija CO2 osnovnih vozila i prosječnih vrijednosti specifičnih emisija CO2 dovršenih vozila, za potrebe utvrđivanja usklađenosti proizvođača s njihovim ciljnim vrijednostima specifičnih emisija trebale bi se koristiti vrijednosti za dovršena vozila.
                  
               
                     (7)
                  
                  
                     Kako bi se uzela u obzir činjenica da je Uredba (EU) br. 510/2011 stavljena izvan snage s učinkom od 1. siječnja 2020., primjereno je osigurati da ova Uredba stupi na snagu što bliže tom datumu.
                  
               
                     (8)
                  
                  
                     Priloge I. i III. Uredbi (EU) 2019/631 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilozi I. i III. Uredbi (EU) 2019/631 mijenjaju se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sedmog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. listopada 2019.
            
               
                  Za Komisiju
               
               
                  Predsjednik
               
               JEAN-CLAUDE JUNCKER
            
         
         
            (1)  SL L 111, 25.4.2019., str. 13.
         
            (2)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe Komisije (EZ) br. 692/2008 (SL L 175, 7.7.2017., str. 1.).
         
            (3)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
         
            (4)  Uredba (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (SL L 145, 31.5.2011., str. 1.).
      
      
         
            PRILOG
            Prilozi I. i III. Uredbi (EU) 2019/631 mijenjaju se kako slijedi:
            
                        (1)
                     
                     
                        U točki 4. dijela B Priloga I. definicija „Mø” zamjenjuje se sljedećim:
                        
                                    „Mø
                                 
                                 
                                    prosječna masa (M) novih lakih gospodarskih vozila proizvođača registriranih u relevantnoj ciljnoj godini u kilogramima (kg);
                                 
                              pri čemu:
                        
                                    —
                                 
                                 
                                    u slučaju potpunog vozila, M je masa u voznom stanju tog vozila,
                                 
                              
                                    —
                                 
                                 
                                    u slučaju potpunog osnovnog vozila povezanog s dovršenim vozilom, M je masa u voznom stanju tog osnovnog vozila,
                                 
                              
                                    —
                                 
                                 
                                    u slučaju nepotpunog osnovnog vozila povezanog s dovršenim vozilom, M je masa za praćenje (Mmon) tog osnovnog vozila, utvrđena u skladu sa sljedećom formulom:
                                 
                              Mmon = MRObase x B0
                        
                        pri čemu je:
                        
                                    MRObase
                                    
                                 
                                 
                                    masa u voznom stanju predmetnog osnovnog vozila
                                 
                              
                                    B0
                                    
                                 
                                 
                                    kako je definiran u točki 1.2.4. podtočki (a) dijela A Priloga III.”;
                                 
                              
                  
                        (2)
                     
                     
                        U Prilogu III., dio A mijenja se kako slijedi:
                        
                                    (a)
                                 
                                 
                                    točka 1.2. zamjenjuje se sljedećim:
                                    
                                                „1.2.
                                             
                                             
                                                Dovršena vozila registrirana kao vozila kategorije N1
                                             
                                          
                                                1.2.1.
                                             
                                             
                                                Izvješćivanje država članica
                                                Za dostavu podataka u vezi s dovršenim vozilima kategorije N1 upotrebljava se format utvrđen u odjeljku 2. dijela C.
                                                Identifikacijski broj vozila iz točke 1.1. podtočke (o) ne objavljuje se.
                                             
                                          
                                                1.2.1.1.
                                             
                                             
                                                Dovršena vozila homologirana u skladu s Uredbom (EZ) br. 692/2008
                                                Države članice za kalendarsku godinu 2020. bilježe sljedeće detaljne podatke koji se odnose na:
                                                
                                                            (a)
                                                         
                                                         
                                                            nepotpuno osnovno vozilo: podatke navedene u točki 1.1. podtočkama (a), (b), (c), (d), (e), (g), (h), i., (n) i (o) ili, umjesto podataka navedenih u podtočkama (h) i i., standardnu dodanu masu dostavljenu kao dio podataka o homologaciji navedenih u točki 2.17.2. Priloga I. Direktivi 2007/46/EZ;
                                                         
                                                      
                                                            (b)
                                                         
                                                         
                                                            potpuno osnovno vozilo: podatke navedene u točki 1.1. podtočkama (a), (b), (c), (d), (e), (g), (h), i., (n) i (o);
                                                         
                                                      
                                                            (c)
                                                         
                                                         
                                                            dovršeno vozilo: podatke navedene u točki 1.1. podtočkama (a), (f), (g), (h), (j), (k), (l), (m) i (o).
                                                         
                                                      Ako se neki podatak iz prvog podstavka podtočaka (a) i (b) ne može dostaviti za osnovno vozilo, države članice umjesto toga dostavljaju podatke koji se odnose na dovršeno vozilo.
                                             
                                          
                                                1.2.1.2.
                                             
                                             
                                                Dovršena vozila kategorije N1 homologirana u skladu s Prilogom XXI. Uredbi (EU) 2017/1151
                                                Za svako novo dovršeno vozilo registrirano 2020. i u sljedećim kalendarskim godinama države članice dostavljaju barem detaljne podatke određene u točki 1.1. podtočkama (a), (f), (g), (h), (o), (p) i (r).
                                             
                                          
                                                1.2.2.
                                             
                                             
                                                Izvješćivanje proizvođača
                                                Za svako novo dovršeno vozilo kategorije N1 homologirano u skladu s Prilogom XXI. Uredbi (EU) 2017/1151 registrirano 2020. i u sljedećim kalendarskim godinama proizvođač povezanog osnovnog vozila do 28. veljače svake godine, počevši od 2021., dostavlja Komisiji sljedeće podatke koji se odnose na osnovno vozilo:
                                                
                                                            (a)
                                                         
                                                         
                                                            ako se dovršeno vozilo temelji na nepotpunom osnovnom vozilu:
                                                            
                                                                        i.
                                                                     
                                                                     
                                                                        identifikacijski broj vozila;
                                                                     
                                                                  
                                                                        ii.
                                                                     
                                                                     
                                                                        identifikacijski broj porodice vozila iz točke 5.0. Priloga XXI. Uredbi (EU) 2017/1151;
                                                                     
                                                                  
                                                                        iii.
                                                                     
                                                                     
                                                                        emisije CO2 za praćenje utvrđene u skladu s točkom 1.2.4.;
                                                                     
                                                                  
                                                                        iv.
                                                                     
                                                                     
                                                                        čeonu površinu, uz navođenje primjenjive mogućnosti iz točke 1.2.4. podtočke (c);
                                                                     
                                                                  
                                                                        v.
                                                                     
                                                                     
                                                                        otpor kotrljanja iz točke 1.2.4. podtočke (b);
                                                                     
                                                                  
                                                                        vi.
                                                                     
                                                                     
                                                                        masu za praćenje, utvrđenu u skladu s točkom 4.1. dijela B Priloga I.;
                                                                     
                                                                  
                                                                        vii.
                                                                     
                                                                     
                                                                        masu u voznom stanju;
                                                                     
                                                                  
                                                                        viii.
                                                                     
                                                                     
                                                                        reprezentativnu masu opterećenja vozila kako je definirana u točki 1.2.4. podtočki (a);
                                                                     
                                                                  
                                                      
                                                            (b)
                                                         
                                                         
                                                            ako se dovršeno vozilo temelji na potpunom osnovnom vozilu:
                                                            
                                                                        i.
                                                                     
                                                                     
                                                                        identifikacijski broj vozila;
                                                                     
                                                                  
                                                                        ii.
                                                                     
                                                                     
                                                                        identifikacijski broj porodice vozila iz podtočke (a)ii. ovog stavka;
                                                                     
                                                                  
                                                                        iii.
                                                                     
                                                                     
                                                                        specifične emisije CO2 osnovnog vozila;
                                                                     
                                                                  
                                                                        iv.
                                                                     
                                                                     
                                                                        masu u voznom stanju.
                                                                     
                                                                  
                                                      
                                          
                                                1.2.3.
                                             
                                             
                                                Izračun prosječnih specifičnih emisija CO2 i ciljne vrijednosti specifičnih emisija
                                                Komisija upotrebljava vrijednosti koje prijavljuje proizvođač osnovnog vozila u skladu s točkom 1.2.2. za izračun svojih prosječnih specifičnih emisija CO2 i ciljne vrijednosti specifičnih emisija u kalendarskoj godini u kojoj je povezano dovršeno vozilo registrirano, osim ako su ispunjeni uvjeti navedeni u točki 1.2.5., a u tom se slučaju upotrebljavaju podaci za dovršena vozila.
                                                Ako proizvođač osnovnog vozila ne dostavi podatke iz točke 1.2.2., specifične emisije CO2 o kojima izvijeste države članice u skladu s točkom 1.2.1. u vezi s povezanim dovršenim vozilom upotrebljavaju se za izračun prosječnih specifičnih emisija CO2 i ciljne vrijednosti specifičnih emisija tog proizvođača.
                                             
                                          
                                                1.2.4.
                                             
                                             
                                                Izračun emisija CO2 za praćenje u slučaju nepotpunih osnovnih vozila
                                                Počevši od kalendarske godine 2020., proizvođač izračunava vrijednost emisija CO2 za praćenje za svako pojedinačno nepotpuno osnovno vozilo u skladu s metodom interpolacije iz točke 3.2.3.2. ili 3.2.4. Podpriloga 7. Prilogu XXI. Uredbi (EU) 2017/1151 upotrebljavajući istu metodu koja se primjenjuje za EZ homologaciju osnovnog vozila s obzirom na emisije, pri čemu se primjenjuju definicije pojmova iz tih točaka uz sljedeće iznimke:
                                                
                                                            (a)
                                                         
                                                         
                                                            Masa pojedinačnog vozila
                                                            Pojam ,TMind’ iz točke 3.2.3.2.2.1. ili 3.2.4.1.1.1. Podpriloga 7. Prilogu XXI. Uredbi (EU) 2017/1151 zamjenjuje se standardnom masom osnovnog vozila, DMbase. Ako je DMbase niži od ispitne mase vozila L (low), TML, interpolacijske porodice, TMind se zamjenjuje s TML. Ako je DMbase viši od ispitne mase vozila H (high), TMH, interpolacijske porodice, TMind se zamjenjuje s TMH.
                                                            DMbase određuje se u skladu sa sljedećom formulom:
                                                            DMbase = MRObase × B0 + 25 kg + MVL
                                                            
                                                            pri čemu je:
                                                            
                                                                        MRObase
                                                                        
                                                                     
                                                                     
                                                                        masa u voznom stanju osnovnog vozila, kako je definirano u točki 3.2.5. Priloga XXI. Uredbi (EU) 2017/1151;
                                                                     
                                                                  
                                                                        B0
                                                                        
                                                                     
                                                                     
                                                                        vrijednost mase nadogradnje od 1,375;
                                                                     
                                                                  
                                                                        MVL
                                                                        
                                                                     
                                                                     
                                                                        reprezentativna masa opterećenja vozila, odnosno 28 % maksimalnog opterećenja vozila, gdje je maksimalno opterećenje vozila definirano kao najveća tehnički dopuštena masa opterećenog vozila umanjena za masu u voznom stanju osnovnog vozila pomnoženu s B0, umanjeno za 25 kg.
                                                                     
                                                                  Vrijednost B0 mora se prilagoditi do 31. listopada 2021. na temelju mase u voznom stanju nepotpunih osnovnih vozila za sva dovršena vozila registrirana u kalendarskim godinama 2018., 2019. i 2020., izračunano u skladu s formulama navedenima u nastavku. Nova vrijednost B0 primjenjuje se od 1. siječnja 2022. do 31. prosinca 2024.
                                                            Formula 1.:
                                                            pri čemu je:
                                                            
                                                                        Ai
                                                                        
                                                                     
                                                                     
                                                                        vrijednost Ay kako je izračunata u formuli 2. za relevantnu kalendarsku godinu
                                                                     
                                                                  
                                                                        ni
                                                                        
                                                                     
                                                                     
                                                                        broj nepotpunih osnovnih vozila povezanih s dovršenim vozilima registriranima u kalendarskoj godini
                                                                     
                                                                  Formula 2.:
                                                            pri čemu je:
                                                            
                                                                        Ay
                                                                        
                                                                     
                                                                     
                                                                        prosjek omjera Mfi i Mbi za svaku kalendarsku godinu od 2018. do 2020.;
                                                                     
                                                                  
                                                                        Mfi
                                                                        
                                                                     
                                                                     
                                                                        masa u voznom stanju nepotpunog osnovnog vozila uvećana za standardnu dodanu masu, kako je definirano u odjeljku 5. Priloga XII. Uredbi (EZ) br. 692/2008;
                                                                     
                                                                  
                                                                        Mbi
                                                                        
                                                                     
                                                                     
                                                                        masa u voznom stanju nepotpunog osnovnog vozila;
                                                                     
                                                                  
                                                                        n
                                                                     
                                                                     
                                                                        broj nepotpunih osnovnih vozila povezanima s dovršenim vozilima registriranima u kalendarskoj godini.
                                                                     
                                                                  
                                                      
                                                            (b)
                                                         
                                                         
                                                            Otpor kotrljanja pojedinačnog vozila
                                                            Otpor kotrljanja osnovnog vozila upotrebljava se za potrebe točke 3.2.3.2.2.2. ili 3.2.4.1.1.2. Podpriloga 7. Prilogu XXI. Uredbi (EU) 2017/1151.
                                                         
                                                      
                                                            (c)
                                                         
                                                         
                                                            Čeona površina
                                                            Kad je riječ o nepotpunom osnovnom vozilu koje pripada porodici po matrici cestovnog otpora, proizvođač definira pojam „Af” iz točke 3.2.3.2.2.3. Podpriloga 7. Prilogu XXI. Uredbi (EU) 2017/1151 u skladu s jednom od sljedećih mogućnosti:
                                                            
                                                                        i.
                                                                     
                                                                     
                                                                        čeona površina reprezentativnog vozila porodice po matrici cestovnog otpora, u m2;
                                                                     
                                                                  
                                                                        ii.
                                                                     
                                                                     
                                                                        srednja vrijednost čeone površine vozila H i vozila L interpolacijske porodice, u m2;
                                                                     
                                                                  
                                                                        iii.
                                                                     
                                                                     
                                                                        ako se ne upotrebljava interpolacijska metoda, čeona površina vozila H interpolacijske porodice, u m2.
                                                                     
                                                                  Kad je riječ o nepotpunom osnovnom vozilu koje ne pripada porodici po matrici cestovnog otpora, upotrebljava se vrijednost čeone površine vozila H interpolacijske porodice.
                                                         
                                                      
                                          
                                                1.2.5.
                                             
                                             
                                                Reprezentativnost vrijednosti CO2 za praćenje
                                                Komisija svake godine ocjenjuje reprezentativnost prosjeka emisija CO2 za praćenje koje je prijavio proizvođač osnovnog vozila u odnosu na prosjek specifičnih emisija CO2 povezanih dovršenih vozila registriranih u relevantnoj kalendarskoj godini. Komisija obavješćuje proizvođača osnovnog vozila o svim utvrđenim razlikama među tim vrijednostima.
                                                Ako se utvrdi razlika od 4 % ili više tijekom dviju uzastopnih kalendarske godine, Komisija naredne kalendarske godine upotrebljava prosjek specifičnih emisija CO2 dovršenih vozila za izračun prosječnih specifičnih emisija CO2 proizvođača osnovnog vozila ili udruženja proizvođača za tu godinu.”
                                             
                                          
                              
                                    (b)
                                 
                                 
                                    točka 2. zamjenjuje se sljedećim:
                                    
                                                „2.
                                             
                                             
                                                Pojedinosti iz točke 1. uzimaju se iz certifikata o sukladnosti koji je izdao proizvođač relevantnog lakog gospodarskog vozila ili su s njim usklađene. Pojedinosti koje nisu dostupne u certifikatu o sukladnosti uzimaju se iz homologacijske dokumentacije ili iz podataka koje je dostavio proizvođač osnovnog vozila u skladu s točkom 1.2.3. Države članice poduzimaju potrebne mjere za osiguravanje primjerene točnosti u postupku praćenja. Ako su u certifikatu o sukladnosti navedena i minimalna i maksimalna masa lakoga gospodarskog vozila, za potrebe ove Uredbe države članice upotrebljavaju samo maksimalnu vrijednost. U slučaju vozila s dva goriva (benzin/plin) za koje su u certifikatima o sukladnosti navedene vrijednosti specifičnih emisija CO2 za obje vrste goriva, države članice upotrebljavaju samo vrijednost koja je izmjerena za plin.”